Source

Source – 3D kompiuterinių žaidimų variklis, sukurtas bendrovės „Valve Corporation“. Pirmą kartą panaudotas 2004 m. žaidime „Counter-Strike: Source“, o netrukus ir „Half-Life 2“.

Žaidimų variklis buvo sukurtas per penkerius metus (nuo 1999 iki 2004 m.) ir turėjo pakeisti atgyvenusį „Half-Life“ žaidimų serijos variklį GoldSrc. Pradžioje Source Engine buvo skirtas pirmojo asmens šaudyklėms, bet vėliau buvo pritaikytas ir vaidmenų, side-scroller, galvosūkių, MMORPG, shoot 'em up ir realaus laiko strateginiuose žaidimuose.

 Žymesnės technologijos 
Keletas žaidimų variklio savybių (pilną sąrašą galima rasti čia):

 Direct3D atvaizdavimas, skirtas Microsoft Windows, Xbox ir Xbox 360; OpenGL atvaizdavimas, skirtas Linux (įskaitant ir SteamOS), Mac OS X ir PlayStation 3; OpenGL ES atvaizdavimas, skirtas Android sistemai.
 HDR.
 Mažesnių trukdžių „klientas-serveris“ principo tinklo modelis.
 Fizikos variklis (sukurtas Havok pagrindu).
 Keičiamo dažnio daugiaprocesorinis palaikymas.
 Kompiuterio sugeneruotas apšvietimas ir dinaminiai šešėliai.
 Veidų animacijos sistema. Autogeneruojama personažų lūpų sinchronizacija ir jos pritaikymas pagal lokalizacijos poreikius.
 Suderintina judesių sistema su atvirkštine kinematika.
 Vandens tėkmės efektai.
 3D bump mapping.
 Dinamiški trimačiai sužeidimai.
 Objektų kraštų glodinimas.
 Galimybė modifikuoti išeitinį kodą.
 Žaidimų žemėlapių kompiliatorius.

 Source 2 
2015 metais per „Game Developers Conference“ renginį kompanija „Valve“ pristatė patobulintą varikliuko versiją, kurią pavadino tiesiog „Source 2“.Kollar, Philip (2015 m. kovo 3 d.). "Valve announces Source 2 engine, free for developers". Polygon. Anot jų, varikliukas bus nemokamai prieinamas programuotojams, su galimybe naudotis Vulkan API, o kartu su juo ir naują fizikos variklį, vadinamą „Rubikon“.Mahardy, Mike (2015 m. kovo 3 d.). "GDC 2015: Valve Announces Source 2 Engine". IGN.Migdalskiy, Sergiy (2015 m. kovas). "Physics for Game Developers: Physics Optimization Strategies" 17x17px (PDF). Game Developers Conference. Tais pačiais metais birželį, „Valve“ anonsavo perkelsianti žaidimą „Dota 2“ į naująjį varikliuką su atnaujinimu, pavadintu „Dota 2 Reborn“.Martin, Michael. "Valve Announces Dota 2 Reborn". IGN. Taip jis tapo pirmuoju žaidimu, naudojančiu „Source 2“. 

 Nuorodos 

 Oficiali svetainė 
 Valve Developer Community puslapis

 Išnašos 

Kategorija:Kompiuterinių žaidimų varikliai